title: Komisjoni rakendusmäärus (EL) 2018/1975, 14. detsember 2018, millega muudetakse määrust (EL) nr 965/2012 seoses purilennukite ja elektroonilise lennudokumentatsiooni suhtes kohaldatavate lennutegevusnõuetega

text:
                  20.12.2018

                  ET

                  Euroopa Liidu Teataja

                  L 326/53

         KOMISJONI RAKENDUSMÄÄRUS (EL) 2018/1975,
         14. detsember 2018,
         millega muudetakse määrust (EL) nr 965/2012 seoses purilennukite ja elektroonilise lennudokumentatsiooni suhtes kohaldatavate lennutegevusnõuetega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2018. aasta määrust (EL) 2018/1139, mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning millega muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ja Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrused (EÜ) nr 552/2004 ja (EÜ) nr 216/2008 ning nõukogu määrus (EMÜ) nr 3922/91, (1) eriti selle artiklit 31,
         ning arvestades järgmist:

                     (1)

                     Komisjoni määruses (EL) nr 965/2012 (2) on sätestatud eri kategooriasse kuuluvate õhusõidukitega käitatavate eri liiki lendude, sealhulgas purilennukilendude ohutuse tagamise tingimused.

                     (2)

                     Määruse (EL) 2018/1139 artikli 2 lõike 1 punkti b alapunktides i ja ii osutatud õhusõidukite käitamisega seotud ettevõtjad peavad täitma kõnealuse määruse V lisas sätestatud lennutegevuse olulisi nõudeid.

                     (3)

                     Komisjoni rakendusmääruses (EL) 2018/1976 (3) on sätestatud konkreetsed purilennukite käitamise eeskirjad. Alates kõnealuse määruse kohaldamise kuupäevast ei kohaldata purilennukilendude suhtes enam määruse (EL) nr 965/2012 kohaseid lennutegevusega seotud üldeeskirju. Sellele vaatamata tuleks purilennukilendude suhtes jätkuvalt kohaldada määruse (EL) nr 965/2012 artiklis 3 ja kõnealuse määruse II lisas sätestatud eeskirju järelevalve kohta, mida liikmesriikide pädevad asutused teostavad lennutegevuse üle, kuna need nõuded ei ole seotud konkreetse lennutegevusliigiga, vaid kehtivad horisontaalselt kõikide lennutegevuste suhtes.

                     (4)

                     Seega tuleks määrust (EL) nr 965/2012 vastavalt muuta, et võtta arvesse purilennukilendude suhtes kohaldatavaid uusi eeskirju ning täpsustada, milliste kõnealuse määruse sätete kohaldamist purilennukilendude suhtes jätkatakse.

                     (5)

                     Kuna rakendusmääruse (EL) 2018/1976 ja käesoleva määruse sätted on omavahel tihedalt seotud, tuleks nende kohaldamise kuupäevad kooskõlla viia.

                     (6)

                     2014. aastal lisas ICAO konventsiooni 6. lisa I ja III osa II jaole sätted elektroonilise lennudokumentatsiooni kasutamise kohta ärilises lennutranspordis. Kõnealused sätted sisaldavad elektroonilise lennudokumentatsiooni kasutamise üldnõudeid ja ka õhusõiduki ohutuks käitamiseks kasutatavatele elektroonilise lennudokumentatsiooni rakendustele loa taotlemise nõuet. Seetõttu tuleb määrus (EL) nr 965/2012 ühtlustada ICAO sätetega, kehtestades uue eeskirja, mis sisaldab ärilises lennutranspordis elektroonilise lennudokumentatsiooni kasutamise suhtes kohaldatavaid üldnõudeid ja uusi sätteid, millega toetatakse loa taotlemist selliste elektroonilise lennudokumentatsiooni rakenduste kasutamisele, mille rikked klassifitseeritakse vähetähtsateks või alla selle.

                     (7)

                     2014. aastal lisas ICAO konventsiooni 6. lisa II ja III osa III jaole ka sätted elektroonilise lennudokumentatsiooni kasutamise kohta üldlennunduses. Kõnealused sätted sisaldavad elektroonilise lennudokumentatsiooni kasutamise üldnõudeid ja ka nõuet, et lepinguosalised riigid peavad kehtestama kriteeriumid õhusõiduki ohutuks käitamiseks kasutatavate elektroonilise lennudokumentatsiooni rakenduste kasutamise kohta. Seetõttu tuleb määrus (EL) nr 965/2012 ühtlustada ICAO sätetega, kehtestades keerukate mootorõhusõidukite mitteäriliste lendude ja keerukate mootorõhusõidukite erilendude suhtes uued eeskirjad, mis sisaldavad elektroonilise lennudokumentatsiooni kasutamise üldnõudeid ja selliste elektroonilise lennudokumentatsiooni rakenduste kasutamise nõudeid, mille rikked klassifitseeritakse vähetähtsateks või alla selle. Lisaks muudetakse käesoleva määrusega määrust (EL) nr 965/2012, ühtlustades muude kui keerukate mootorõhusõidukitega teostatavatel mitteärilistel lendudel kasutatavatele kaasaskantavatele elektroonilistele seadmetele esitatavad nõuded ICAO üldsätetega elektroonilise lennudokumentatsiooni seadmete kohta.

                     (8)

                     Euroopa Liidu Lennundusohutusamet on ette valmistanud purilennukite käitamise konkreetsete rakenduseeskirjade eelnõu ja esitanud selle arvamusena (4) komisjonile kooskõlas määruse (EL) 2018/1139 artikli 75 lõike 2 punktidega b ja c ning artikli 76 lõikega 1.

                     (9)

                     Euroopa Liidu Lennundusohutusamet on ette valmistanud elektroonilise lennudokumentatsiooni kasutamise rakenduseeskirjade eelnõu ja esitanud selle arvamusena (5) komisjonile kooskõlas määruse (EL) 2018/1139 artikli 75 lõike 2 punktidega b ja c ning artikli 76 lõikega 1.

                     (10)

                     Käesoleva määrusega ette nähtud meetmed on kooskõlas määruse (EL) 2018/1139 artikli 127 kohaselt asutatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) nr 965/2012 muutmine
            Määrust (EL) nr 965/2012 muudetakse järgmiselt.

                        1)

                        Artiklit 1 muudetakse järgmiselt:

                                    a)

                                    lõiked 1, 2 ja 3 asendatakse järgmisega:

                                       „1.   Käesolevas määruses kehtestatakse üksikasjalikud eeskirjad lennukite ja kopterite käitamise kohta; muu hulgas hõlmavad need eeskirjad mõne teise riigi ohutusjärelevalve alla kuuluvate käitajate selliste õhusõidukite seisuplatsil kontrollimist, mis on maandunud sellise teise riigi lennuväljal, mille territooriumil kohaldatakse aluslepingu sätteid.

                                       2.   Peale selle kehtestatakse käesolevas määruses üksikasjalikud eeskirjad sertifikaatide väljaandmise kohta määruse (EL) 2018/1139 artikli 2 lõike 1 punkti b alapunktides i ja ii osutatud ning ärilises lennutranspordis kasutatavate õhusõidukite (v.a õhupallid ja purilennukid) käitajatele, samuti kõnealuste sertifikaatide pikendamise, muutmise, peatamise, kehtetuks tunnistamise või neile piirangute kehtestamise kohta, ning sertifikaadi omanike õigused ja kohustused ning tingimused, mille korral tuleb lennutegevus ohutuse huvides keelata, seda piirata või seada sellele teatavad tingimused.

                                       3.   Lisaks kehtestatakse käesolevas määruses üksikasjalikud eeskirjad ja protseduurid, mis on seotud lennukite ja kopterite äriliste erilendude või keerukate mootorõhusõidukite mitteäriliste lendude käitajate, sealhulgas keerukate mootorõhusõidukite mitteäriliste erilendude käitajate deklaratsioonide esitamisega selle kohta, et nad on suutelised täitma õhusõiduki käitamisega seotud kohustusi ja et neil on selleks vahendid, ning nende käitajate üle järelevalve teostamisega.“;

                                    b)

                                    lõige 7 asendatakse järgmisega:

                                       „7.   Käesolevat määrust ei kohaldata õhupalli- ega purilennukilendude kohta. Õhupallilendude (v.a ankurdatud gaasiõhupallidega tehtavad lennud) ja purilennukilendude kohta kohaldatakse siiski artiklis 3 sätestatud järelevalvenõudeid.“

                        2)

                        Artiklit 2 muudetakse järgmiselt:

                                    a)

                                    punktid 1, 1a ja 1b asendatakse järgmisega:

                                                „1)

                                                „lennuk“ – õhust raskem mootori jõul töötav jäiga tiivakinnitusega õhusõiduk, mille tõstejõud moodustub õhu dünaamilisest vastumõjust selle tiibadele;

                                                1a)

                                                „kopter“ – õhust raskem õhusõiduk, mille tõstejõud tekib peamiselt õhu vastumõjuna kandetiiviku(te)le, mis pöörleb/pöörlevad jõuseadme abil ümber vertikaalilähedaste telgede;

                                                1b)

                                                „õhupall“ – mootorita liikuv õhust kergem mehitatud õhusõiduk, mis püsib õhus õhust kergema gaasi või pardaahju abil, kaasa arvatud gaasiõhupall, kuumaõhu-õhupall, segaõhupall ja kuumaõhu-õhulaev, ehkki see liigub mootori jõul;“;

                                    b)

                                    lisatakse punktid 1c, 1d ja 1e:

                                                „1c)

                                                „purilennuk“ – õhust raskem õhusõiduk, mille tõstejõud moodustub õhu dünaamilisest vastumõjust selle püsilennupindadele ning mis ei vaja vabalennuks mootorit;

                                                1d)

                                                „äriline lennutegevus“ – õhusõidukiga tasu eest teostatav avalikkusele kättesaadav lennutegevus või lennutegevus, mida, juhul kui see ei ole avalikkusele kättesaadav, teostatakse ettevõtja ja kliendi vahelise lepingu alusel, kusjuures klient ei oma kontrolli ettevõtja üle;

                                                1e)

                                                „ankurdatud gaasiõhupall“ – gaasiõhupall, mis on varustatud ankurdussüsteemiga, mis hoiab lennu ajal õhupalli kindlaksmääratud kohas;“;

                                    c)

                                    punkt 9 asendatakse järgmisega:

                                                „9)

                                                „tutvustuslend“ – rahalise või muu tasu eest tehtav mis tahes lend, mis hõlmab lühikest lennureisi, mille komisjoni määruse (EL) nr 1178/2011 (*1) artiklis 10a osutatud koolitusorganisatsioon või lennuspordi või harrastuslennunduse edendamiseks loodud organisatsioon on korraldanud uute õpilaste või liikmete leidmiseks;

                                       (*1)  Komisjoni 3. novembri 2011. aasta määrus (EL) nr 1178/2011, millega kehtestatakse tsiviillennunduses kasutatavate õhusõidukite meeskonnaga seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 311, 25.11.2011, lk 1).“"

                        3)

                        Artiklit 5 muudetakse järgmiselt:

                                    a)

                                    lõige 1 asendatakse järgmisega:

                                       „1.   Käitajad käitavad lennukit või kopterit ärilise lennutranspordi lendudeks ainult vastavalt III ja IV lisale.“;

                                    b)

                                    lõike 2 punkt b asendatakse järgmisega:

                                                „b)

                                                lennukid ja kopterid, mida kasutatakse ohtlike kaupade veoks;“;

                                    c)

                                    lõiked 4, 5 ja 6 asendatakse järgmisega:

                                       „4.   Muude kui keerukate mootorlennukite ja kopterite käitajad, kes tegelevad mitteäriliste lendude, sealhulgas mitteäriliste erilendudega, käitavad õhusõidukeid vastavalt VII lisas kehtestatud sätetele.

                                       5.   Määruse (EL) nr 1178/2011 artiklis 10a osutatud koolitusorganisatsioonid, kelle peamine tegevuskoht on liikmesriigis, käitavad õhusõidukeid Euroopa Liitu suunduvatel, Euroopa Liidus tehtavatel või Euroopa Liidust väljuvatel õppelendudel vastavalt järgmisele:

                                                   a)

                                                   keerukate mootorlennukite ja kopterite puhul vastavalt VI lisa sätetele;

                                                   b)

                                                   muude lennukite ja kopterite puhul vastavalt VII lisa sätetele.

                                       6.   Käitajad käitavad lennukit või kopterit ärilisteks erilendudeks ainult vastavalt III ja VIII lisa nõuetele.“

                        4)

                        Artiklit 6 muudetakse järgmiselt:

                                    a)

                                    lõige 3 asendatakse järgmisega:

                                       „3.   Erandina käesoleva määruse artiklist 5 ja ilma et see piiraks määruse (EL) 2018/1139 artikli 18 lõike 2 punkti b ning komisjoni määruse (EL) nr 748/2012 (*2) I lisa alajao P (milles käsitletakse lennuluba) kohaldamist, jätkatakse järgmiste lendude käitamist ka edaspidi vastavalt selle liikmesriigi õiguses sätestatud nõuetele, kus asub käitaja peamine tegevuskoht, või kui käitajal puudub peamine tegevuskoht, siis vastavalt seal sätestatud nõuetele, kus käitaja asub või elab:

                                                   a)

                                                   lennud, mida korraldatakse projekteerimis- või tootjaorganisatsioonide õiguste raames lennuki- või kopteritüübi kasutuselevõtuks või ümberehituseks;

                                                   b)

                                                   lennud, mis ei ole ette nähtud reisijate ega kaupade veoks, vaid lennuki või kopteri ümberpaigutamiseks uuendamise, remondi, tehnilise kontrolli, inspekteerimise, tarnimise, ekspordi vms eesmärgil.

                                       (*2)  Komisjoni 3. augusti 2012. aasta määrus (EL) nr 748/2012, millega nähakse ette õhusõidukite ja nendega seotud toodete, osade ja seadmete lennukõlblikkuse ja keskkonnaohutuse sertifitseerimise ning projekteerimis- ja tootjaorganisatsioonide sertifitseerimise rakenduseeskirjad (ELT L 224, 21.8.2012, lk 1).“;"

                                    b)

                                    lõiget 4a muudetakse järgmiselt:

                                                i)

                                                sissejuhatav lõik asendatakse järgmisega:

                                                            „4a.

                                                            Erandina artikli 5 lõigetest 1 ja 6 võib järgmisi muude kui keerukate mootorlennukite ja kopterite lende teostada vastavalt VII lisale:“;

                                                ii)

                                                punkt c asendatakse järgmisega:

                                                            „c)

                                                            tutvustuslennud, langevarjuhüpped, purilennuki pukseerimine või vigurlennud, mida käitab määruse (EL) nr 1178/2011 artiklis 10a osutatud koolitusorganisatsioon, mille peamine tegevuskoht asub liikmesriigis, või lennuspordi või harrastuslennunduse edendamiseks loodud organisatsioon, tingimusel et organisatsioon käitab õhusõidukit omandiõiguse või kuivrendilepingu alusel, et lennust ei saada organisatsioonist väljaspool jagatavat kasu ja et juhul, kui lennust võtab osa organisatsiooni mittekuuluv liige, moodustab selliste lendude käitamine ainult väikese osa organisatsiooni tegevusest.“

                        5)

                        Artiklit 10 muudetakse järgmiselt:

                                    a)

                                    lõike 1 numeratsioon kustutatakse ja selle teine lõik asendatakse järgmisega:
                                    „Seda kohaldatakse alates 28. oktoobrist 2012.“;

                                    b)

                                    Lõiked 2–6 jäetakse välja.

                        6)

                        I, II, III, IV, V, VI, VII ja VIII lisa muudetakse vastavalt käesoleva määruse lisale.

            Artikkel 2
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 9. juulist 2019.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. detsember 2018

                  Komisjoni nimel

                  president

               Jean-Claude JUNCKER

            (1)  ELT L 212, 22.8.2018, lk 1.

            (2)  Komisjoni 5. oktoobri 2012. aasta määrus (EL) nr 965/2012, millega kehtestatakse lennutegevusega seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 296, 25.10.2012, lk 1).

            (3)  Komisjoni 14. detsembri 2018. aasta rakendusmäärus (EL) 2018/1976, milles sätestatakse üksikasjalikud eeskirjad purilennukilendude suhtes vastavalt määrusele (EL) 2018/1139 (vt käesoleva Euroopa Liidu Teataja lk 64).

            (4)  Euroopa Lennundusohutusameti 23. augusti 2017. aasta arvamus nr 07/2017 Euroopa Komisjoni määruse eelnõu kohta, milles käsitletakse purilennukite käitamisega seotud eeskirjade läbivaatamist.

            (5)  Euroopa Lennundusohutusameti 18. detsembri 2017. aasta arvamus nr 10/2017 Euroopa Komisjoni määruse eelnõu kohta, millega muudetakse komisjoni määrust (EL) nr 965/2012.

            LISA
            Määruse (EL) nr 965/2012 I, II, III, IV, V, VI, VII ja VIII lisa muudetakse järgmiselt:

                        1)

                        I lisa muudetakse järgmiselt:

                                    a)

                                    punkt 6 jäetakse välja;

                                    b)

                                    punkt 11a jäetakse välja;

                                    c)

                                    lisatakse punktid 42a, 42b ja 42c:

                                                „42a.

                                                „Elektroonilise lennudokumentatsiooni rakendus“ – elektroonilise lennudokumentatsiooni hostimisplatvormile installeeritud tarkvararakendus, mis täidab üht või enamat konkreetset tööülesannet, millega toetatakse lennutegevust.

                                                42b.

                                                „Elektroonilise lennudokumentatsiooni hostimisplatvorm“ – riistvaraseadmed arvutusvõimsuse ja alustarkvara, sh operatsioonisüsteemi ja sisend-/väljundtarkvara kasutamiseks.

                                                42c.

                                                „Elektroonilise lennudokumentatsiooni süsteem“ – riistvaraseadmed (sh kõik akud, ühendused, sisend-/väljundkomponendid) ja tarkvara (sh andmebaasid ja operatsioonisüsteem), mis on vajalikud soovitud elektroonilise lennudokumentatsiooni rakendus(t)e kasutamiseks.“;

                                    d)

                                    lisatakse punkt 44a:

                                                „44a.

                                                „Elektrooniline lennudokumentatsioon (EFB)“ – elektrooniline teabesüsteem, mis hõlmab lennumeeskonnale mõeldud seadmeid ja rakendusi, mis võimaldavad salvestada, uuendada, kuvada ja töödelda elektroonilise lennudokumentatsiooni ülesandeid, et toetada lennutegevust või -ülesandeid.“;

                                    e)

                                    punkt 57 jäetakse välja;

                                    f)

                                    lisatakse punkt 69a:

                                                „69a.

                                                „Inimese ja masina vaheline kasutajaliides (HMI)“ – teatavate seadmete komponent, mis suudab vahendada kasutaja ja masina vahelist suhtlust. Liides hõlmab riist- ja tarkvara, mis võimaldab masinatel või süsteemidel tõlgendada ja töödelda kasutajapoolseid sisendeid ning esitada kasutajale soovitud tulemusi.“;

                                    g)

                                    punkt 78a asendatakse järgmisega:

                                                „78a.

                                                „vähetähtis rike“ – rike, mis ei vähendaks õhusõiduki ohutust märkimisväärselt ja mis hõlmab lennumeeskonna tegevust, mis jääb igal juhul nende võimete piiridesse.“;

                                    h)

                                    lisatakse punkt 78b:

                                                „78b.

                                                „Ainete kuritarvitamine“ – ühe või mitme psühhoaktiivse aine kasutamine õhusõiduki lennumeeskonna liikmete, salongimeeskonna liikmete või lennuohutust mõjutava personali poolt nii, et see:

                                                            a)

                                                            kujutab kasutajale otsest ohtu või ohustab teiste elu, tervist või heaolu ja/või

                                                            b)

                                                            põhjustab tööalase, sotsiaalse, vaimse või kehalise probleemi või häire või suurendab selliseid probleeme või häireid.“;

                                    i)

                                    lisatakse punktid 96a ja 96b:

                                                „96a.

                                                „Kaasaskantav elektrooniline lennudokumentatsioon“ – kaasaskantav elektroonilise lennudokumentatsiooni hostimisplatvorm, mida kasutatakse piloodikabiinis ja mis ei kuulu õhusõiduki sertifitseeritud konfiguratsiooni hulka.

                                                96b.

                                                „Kaasaskantav elektroonikaseade“ – igasugune elektroonikaseade, tavaliselt (kuid mitte ainult) tarbeelektroonika, mis tuuakse õhusõiduki pardale meeskonnaliikmete või reisijate poolt või lasti hulgas ning mis ei kuulu õhusõiduki sertifitseeritud konfiguratsiooni hulka. See hõlmab kõiki seadmeid, mis tarbivad elektrienergiat. Elektrienergiat võib saada seadme sees asuvatest vooluallikatest nagu akud (laetavad või mittelaetavad), kuid seadmed võib ühendada ka õhusõidukisse sel otstarbel paigaldatud vooluallikatega.“;

                                    j)

                                    lisatakse punktid 120a ja 120b:

                                                „120a.

                                                „A-tüüpi elektroonilise lennudokumentatsiooni rakendus“ – elektroonilise lennudokumentatsiooni rakendus, mille rike või väärkasutamine ei mõjuta ohutust.

                                                120b.

                                                „B-tüüpi elektroonilise lennudokumentatsiooni rakendus“ – elektroonilise lennudokumentatsiooni rakendus,

                                                            a)

                                                            mille rike või väärkasutamine klassifitseeritakse vähetähtsaks või alla selle ning

                                                            b)

                                                            mis ei asenda ega dubleeri ühtki süsteemi ega funktsiooni, mida nõutakse lennukõlblikkuseeskirjade, õhuruuminõuete või käitamiseeskirjadega.“;

                        2)

                        II lisa muudetakse järgmiselt:

                                    a)

                                    punkti ARO.GEN.120 alapunkt d asendatakse järgmisega:

                                                „d)

                                                Pädev asutus hindab kõiki organisatsiooni välja pakutud nõuete täitmise alternatiivseid meetodeid kooskõlas järgmisega:

                                                            1)

                                                            käesoleva määruse III lisa (ORO-osa) punkti ORO.GEN.120 alapunkt b;

                                                            2)

                                                            õhupallide puhul komisjoni määruse (EL) 2018/395 (*1) II lisa (BOP-osa) punkt BOP.ADD.010 või

                                                            3)

                                                            purilennukite puhul komisjoni rakendusmääruse (EL) 2018/1976 (*2) II lisa (SAO-osa) punkti SAO.DEC.100 alapunkt c;

                                                      analüüsides esitatud dokumente ning viies vajaduse korral läbi organisatsiooni kontrollimise.
                                                Kui pädev asutus leiab, et nõuete täitmise alternatiivsed meetodid vastavad rakenduseeskirjadele, teatab ta viivitamata:

                                                            1)

                                                            taotlejale, et nõuete täitmise alternatiivseid meetodeid on lubatud rakendada, ning vajaduse korral muudab vastavalt taotleja sertifikaati või erilendude luba ning

                                                            2)

                                                            ametile nõuete täitmise alternatiivsete meetodite sisust, lisades kõigi asjaomaste dokumentide koopiad;

                                                            3)

                                                            teistele liikmesriikidele nendest nõuete täitmise alternatiivsetest meetoditest, mis vastu võeti.

                                       (*1)  Komisjoni 13. märtsi 2018. aasta määrus (EL) 2018/395, milles sätestatakse üksikasjalikud eeskirjad õhupallilendude suhtes vastavalt Euroopa Parlamendi ja nõukogu määrusele (EÜ) nr 216/2008 (ELT L 71, 14.3.2018, lk 10)."

                                       (*2)  Komisjoni 14. detsembri 2018. aasta rakendusmäärus (EL) 2018/1976, milles sätestatakse üksikasjalikud eeskirjad purilennukilendude suhtes vastavalt Euroopa Parlamendi ja nõukogu määrusele (EL) 2018/1139 (ELT L 326, 20.12.2018, lk 64).“;"

                                    b)

                                    punkti ARO.GEN.345 alapunkt a asendatakse järgmisega:

                                                „a)

                                                Kui deklareerimisele kuuluva tegevusega tegelev või seda kavatsev organisatsioon esitab pädevale asutusele deklaratsiooni, kontrollib pädev asutus. kas deklaratsioon sisaldab kogu teavet, mida nõutakse:

                                                            1)

                                                            käesoleva määruse III lisa (ORO-osa) punkti ORO.DEC.100 kohaselt;

                                                            2)

                                                            õhupallide käitajate puhul määruse (EL) 2018/395 II lisa (BOP-osa) punkti BOP.ADD.100 kohaselt või

                                                            3)

                                                            purilennukite käitajate puhul rakendusmääruse (EL) 2018/1976 II lisa (SAO-osa) punkti SAO.DEC.100 kohaselt.

                                                      Pärast nõutava teabe kontrollimist saadab pädev asutus organisatsioonile kinnituse deklaratsiooni kättesaamise kohta.“;

                                    c)

                                    II liite tabel (EASA VORM 139) asendatakse järgmisega:„Tekst pildi

                                       KÄITAMISTINGIMUSED
                                       (vastavalt tegevuskäsiraamatus kinnitatud tingimustele)
                                       Käitamistingimused välja andnud asutuse kontaktandmed
                                       Telefon (1): ; faks: ;
                                       E-post:
                                       Lennuettevõtja sertifikaadi nr (2): Käitaja nimi (3) Kuupäev (4): Allkiri:
                                       Kasutatav ärinimi:
                                       Käitamistingimuste #:
                                       Õhusõiduki mudel (5):
                                       Registreerimistunnus (6):
                                       Käitamisliigid: Äriline lennutransport
                                       Reisijad Kaup Muu (7):
                                       Käitamispiirkond (8):
                                       Eripiirangud (9):
                                       Eriload:
                                       Jah
                                       Ei
                                       Spetsifikatsioon (10)
                                       Märkused
                                       Ohtlikud kaubad
                                       Lennud halva nähtavusega
                                       Start
                                       Lähenemine ja maandumine
                                       CAT (11) ….
                                       RVR (12): m
                                       DA/H: jalga RVR: m
                                       RVSM (13) Ei kohaldata
                                       ETOPS (14) Ei kohaldata
                                       Maksimaalne kõrvalekaldumisaeg (15): min
                                       Terviklikud navigatsiooninõuded PBN-lendudel (16)
                                       (17)
                                       Navigatsiooni miinimumnõuded
                                       Ühe turbiinmootoriga lennuki käitamine öösel või instrumentaallennuilma (IMC) tingimustes
                                       (SET-IMC)
                                       (18)
                                       Öönägemissüsteemiga kopterilennud
                                       Ripplasti vedu kopteril
                                       Kopterite kiirabilennud
                                       Kopteri salongipersonali koolitus
                                       Salongipersonali koolitus (19)
                                       Salongitöötaja tunnistuste väljaandmine (20)
                                       B-tüüpi elektroonilise lennudokumentatsiooni rakenduste kasutamine
                                       (21)
                                       Jätkuv lennukõlblikkus
                                       (22)
                                       Muu (23)

                                    Tekst pildi

                                       (1) Pädeva asutuse telefoni- ja faksinumber koos riigikoodiga. E-posti aadress, kui see on olemas.
                                       (2) Märkida vastava lennuettevõtja sertifikaadi (AOC) number.
                                       (3) Märkida käitaja registrijärgne nimi ja ärinimi, kui viimane on esimesest erinev. Ärinime ette lisada märge „Dba“ (Doing business as).
                                       (4) Käitamistingimuste väljaandmise kuupäev (pp-kk-aaaa) ja pädeva asutuse esindaja allkiri.
                                       (5) Märkida ICAO määratluse kohane õhusõiduki mark, mudel ja seeria või üldseeria, kui see on olemas (nt Boeing-737-3K2 või Boeing-777–232).
                                       (6) Registreerimistunnused on loetletud käitamistingimustes või tegevuskäsiraamatus. Viimasel juhul tuleb asjaomastesse käitamistingimustesse lisada viide lennutegevuskäsiraamatu vastavale leheküljele. Kui konkreetse õhusõidukimudeli suhtes kõiki erilube ei kohaldata, võib õhusõiduki registreerimistunnuse märkida konkreetse eriloa juurde märkuste veergu.
                                       (7) Muu täpsustatav transpordiliik (nt kiirabilennud).
                                       (8) Loetleda lennutegevuseks lubatud geograafilised piirkonnad (geokoordinaadid või konkreetsed marsruudid, lennuinfopiirkond või riigi- või piirkonnapiirid).
                                       (9) Loetleda kohaldatavad eripiirangud (nt üksnes VFR, üksnes päeval jne).
                                       (10) Selles veerus tuleb loetleda iga eriloa või eriloa liigi kõige leebemad kriteeriumid (koos asjaomaste kriteeriumidega).
                                       (11) Märkida kohaldatav täppislähenemise kategooria: LTS CAT I, CAT II, OTS CAT II, CAT IIIA, CAT IIIB või CAT IIIC. Märkida minimaalne nähtavus rajal (RVR) meetrites ja otsusekõrgus (DH) jalgades. Iga lähenemisekategooria märkida eraldi reale.
                                       (12) Märkida kinnitatud minimaalne stardi-RVR meetrites. Kui välja antakse mitu eriluba, võib iga loa märkida eraldi reale.
                                       (13) Kasti „ei kohaldata“ võib märke teha üksnes juhul, kui õhusõiduki maksimaalne lennukõrgus on alla FL290.
                                       (14) Suurendatud käitamisulatusega lennud (ETOPS-lennud) on praegu lubatud üksnes kahemootorilistele õhusõidukitele. Seega võib kasti „ei kohaldata“ teha märke juhul, kui õhusõidukimudelil on rohkem või vähem kui kaks mootorit.
                                       (15) Lisaks võib märkida lubatud vahemaa (NM) ja mootoritüübi.
                                       (16) Suutlikkusel põhinev navigatsioon (PBN): iga terviklik PBN-eriluba (nt RNP AR APCH jaoks) märkida eraldi reale ning asjaomased piirangud veergu „Tingimused“ ja/või „Märkused“. Protseduuripõhiste RNP AR APCH protseduuride eriload võib loetleda käitamistingimustes või tegevuskäsiraamatus. Viimasel juhul tuleb asjaomastesse käitamistingimustesse lisada viide tegevuskäsiraamatu vastavale leheküljele.
                                       (17) Täpsustada, kas eriluba kehtib üksnes teatavate rajalõpualade ja/või lennuväljade suhtes.
                                       (18) Lisada konkreetne plaaneri/mootori kombinatsioon.
                                       (19) Luba selliste koolituskursuste ja eksamite läbiviimiseks, mille peavad sooritama komisjoni määruse (EL) nr 1178/2011 V lisa (CC-osa) kohase salongitöötaja tunnistuse taotlejad.
                                       (20) Luba komisjoni määruse (EL) nr 1178/2011 V lisa (CC-osa) kohaste salongitöötaja tunnistuste väljaandmiseks.
                                       (21) B-tüüpi elektroonilise lennudokumentatsiooni rakenduste loetelu ja riistvara (kaasaskantava elektroonilise lennudokumentatsiooni puhul) viite lisamine. Loetelu esitatakse kas käitamistingimustes või tegevuskäsiraamatus. Viimasel juhul tuleb asjaomastesse käitamistingimustesse lisada viide tegevuskäsiraamatu vastavale leheküljele.
                                       (22) Õhusõiduki jätkuva lennukõlblikkuse tagamise eest vastutava isiku/organisatsiooni nimi ning viide asjaomaseid nõudeid sisaldavale määrusele, nt komisjoni määruse (EL) nr 1321/2014 I lisa (M-osa) G alajaole.
                                       (23) Siia võib märkida muud load või andmed, iga luba eraldi real (või mitmerealises lõigus) koos vastava loaga (nt lühimaa maandumised, järsud lähenemised, kopterilennud avalikes huvides kasutatavasse käitamiskohta/avalikes huvides kasutatavast käitamiskohast, kopterilennud väljaspool tihedalt asustatud piirkonda asuva maandumiseks sobimatu ala kohal, kopterilennud tagatud ohutu hädamaandumise võimaluseta, lennud suurendatud kalletega, maksimumkaugus sobivast lennuväljast kahemootorilistel ETOPS-loata lennukitel, mitteäriliseks otstarbeks kasutatavad õhusõidukid).
                                       EASA VORM 139, versioon 4.
                                    “;

                        3)

                        III lisa muudetakse järgmiselt:

                                    a)

                                    punkti ORO.GEN.110 alapunkt k asendatakse järgmisega:

                                                „k)

                                                Olenemata alapunktist j tagab käitaja, kes teostab ärilist lennutegevust allpool esitatud õhusõidukitega, et lennumeeskond on läbinud ohtlikke kaupu käsitleva asjakohase koolituse või saanud asjakohast teavet selle kohta, kuidas ära tunda reisijate poolt õhusõiduki pardale toodud või kaubana veetavaid deklareerimata ohtlikke kaupu:

                                                            1)

                                                            ühemootorilised propellerlennukid, mille maksimaalne sertifitseeritud stardimass on kuni 5 700 kg või mille suurim lubatud reisijakohtade arv (MOPSC) on kuni viis ning mida käitatakse lennul, mille start ja maandumine on samal lennuväljal või samas käitamiskohas, päeva ajal visuaallennureeglite kohaselt (VFR);

                                                            2)

                                                            muud kui keerukad ühemootorilised kopterid, mille suurim lubatud reisijakohtade arv (MOPSC) on kuni viis ning mida käitatakse lennul, mille start ja maandumine on samal lennuväljal või samas käitamiskohas, päeva ajal visuaallennureeglite kohaselt (VFR).“;

                                    b)

                                    punktis ORO.MLR.101 asendatakse sissejuhatav lause järgmisega:
                                    „Tegevuskäsiraamatu (OM) põhistruktuur on järgmine, välja arvatud juhul, kui tegemist on päeva ajal visuaallennureeglite (VFR) kohaselt käitatavate lendudega, mis toimuvad ühemootorilise propellerlennukitega, mille suurim lubatud reisijate arv (MOPSC) on kuni viis, või ühemootoriliste mittekeerukate kopteritega, mille suurim lubatud reisijate arv on kuni viis, ning mis stardivad ja maanduvad ühel ja samal lennuväljal või samas käitamiskohas:“;

                                    c)

                                    punkti ORO.FC.005 alapunkt b asendatakse järgmisega:

                                                „b)

                                                2. JAOTIS, milles sätestatakse täiendavad nõuded, mida kohaldatakse ärilise lennutranspordi lendude, välja arvatud ärilise lennutranspordi alla kuuluva sellise reisijateveo suhtes, mis toimub päeva ajal visuaallennureeglite (VFR) kohaselt, kui lend algab ja lõpeb ühel ja samal lennuväljal või samas käitamiskohas või toimub pädeva asutuse määratud kohalikus piirkonnas:

                                                            1)

                                                            ühemootoriliste propellerlennukitega, mille maksimaalne sertifitseeritud stardimass on 5 700 kg või mille suurim lubatud reisijakohtade arv (MOPSC) kuni viis, või

                                                            2)

                                                            ühemootoriliste kopteritega, mis ei ole keerukad kopterid ja mille suurim lubatud reisijakohtade arv (MOPSC) on kuni viis.“;

                                    d)

                                    jaotise ORO.FTL.105 punkt 13 asendatakse järgmisega:

                                                „13)

                                                „lennuaeg“ – lennukite korral ajavahemik õhusõiduki liikumahakkamisest parkimiskohalt stardi eesmärgil kuni ajani, kui õhusõiduk peatub selleks ette nähtud parkimiskohal ning kõik mootorid või propellerid lülitatakse välja;“;

                        4)

                        IV lisa muudetakse järgmiselt:

                                    a)

                                    punkt CAT.GEN.105 jäetakse välja;

                                    b)

                                    lisatakse punkt CAT.GEN.MPA.141:
                                    „CAT.GEN.MPA.141. Elektroonilise lennudokumentatsiooni kasutamine

                                                a)

                                                Kui õhusõiduki pardal kasutatakse elektroonilist lennudokumentatsiooni, tagab käitaja, et see ei mõjuta ebasoodsalt õhusõiduki süsteemide ja seadmete tööd ega lennumeeskonna liikme suutlikkust õhusõidukit käitada.

                                                b)

                                                Käitaja ei kasuta B-tüüpi elektroonilise lennudokumentatsiooni rakendust, mis ei ole heaks kiidetud vastavalt V lisa M-alajaole (SPA-osa).“;

                                    c)

                                    A-alajao 2. jaotis jäetakse välja;

                                    d)

                                    B-alajao 2. jaotis jäetakse välja;

                                    e)

                                    punkti CAT.POL.MAB.105 alapunkt b asendatakse järgmisega:

                                                „b)

                                                Kui massi ja balansseeringu andmed ja dokumendid koostatakse arvuti abil, peab käitaja:

                                                            1)

                                                            kontrollima väljastatavate andmete õigsust tagamaks, et need on lennukäsiraamatus ette nähtud piirangute raames ning

                                                            2)

                                                            nägema oma tegevuskäsiraamatus ette andmete kasutamise juhendid ja protseduurid.“;

                                    f)

                                    punkti CAT.POL.MAB.105 alapunkt e jäetakse välja;

                                    g)

                                    C-alajao 4. jaotis jäetakse välja;

                                    h)

                                    D-alajao 3. jaotis jäetakse välja;

                        5)

                        V lisale lisatakse M-alajagu:
                        „M-ALAJAGU

                              ELEKTROONILINE LENNUDOKUMENTATSIOON (EFB)

                           SPA.EFB.100. Elektroonilise lennudokumentatsiooni kasutamine – loa taotlemine

                                    a)

                                    Ärilise lennutranspordi ettevõtja kasutab B-tüüpi elektroonilise lennudokumentatsiooni rakendust vaid juhul, kui ta on selleks saanud pädeva asutuse loa.

                                    b)

                                    Pädevalt asutuselt B-tüüpi elektroonilise lennudokumentatsiooni rakenduse kasutamise loa taotlemiseks peab ettevõtja tõendama, et:

                                                1)

                                                on teostatud rakendust hostiva elektroonilise lennudokumentatsiooni seadme kasutamise ning elektroonilise lennudokumentatsiooni rakenduse ja sellega seotud funktsioonide riskihindamine, mille raames selgitati välja seonduvad riskid ning tagati nende nõuetekohane juhtimine ja maandamine;

                                                2)

                                                elektroonilise lennudokumentatsiooni seadme ning elektroonilise lennudokumentatsiooni rakenduse inimese ja masina vahelisi kasutajaliideseid on hinnatud inimteguri põhimõtete alusel;

                                                3)

                                                ta on kehtestanud elektroonilise lennudokumentatsiooni haldamise süsteemi ning elektroonilise lennudokumentatsiooni seadme ja elektroonilise lennudokumentatsiooni rakenduse haldamise ning kasutamise menetlused ja koolitusnõuded ning need rakendanud; need menetlused hõlmavad järgmist:

                                                            i)

                                                            elektroonilise lennudokumentatsiooni kasutamine;

                                                            ii)

                                                            elektroonilise lennudokumentatsiooni muudatuste haldamine;

                                                            iii)

                                                            elektroonilise lennudokumentatsiooni andmete haldamine;

                                                            iv)

                                                            elektroonilise lennudokumentatsiooni hooldamine ning

                                                            v)

                                                            elektroonilise lennudokumentatsiooni turvalisus;

                                                4)

                                                elektroonilise lennudokumentatsiooni hostimisplatvorm sobib elektroonilise lennudokumentatsiooni rakenduse kavandatud kasutusalaks.

                                          Tõendamine põhineb elektroonilise lennudokumentatsiooni rakendusel ja elektroonilise lennudokumentatsiooni hostimisplatvormil, millele rakendus on installeeritud.“;

                        6)

                        VI lisa muudetakse järgmiselt:

                                    a)

                                    lisatakse punkt NCC.GEN.131:
                                    „NCC.GEN.131 Elektroonilise lennudokumentatsiooni kasutamine

                                                a)

                                                Kui õhusõiduki pardal kasutatakse elektroonilist lennudokumentatsiooni, tagab käitaja, et see ei mõjuta ebasoodsalt õhusõiduki süsteemide ja seadmete tööd ega lennumeeskonna liikme suutlikkust õhusõidukit käitada.

                                                b)

                                                Enne B-tüüpi elektroonilise lennudokumentatsiooni rakenduse kasutamist teeb ettevõtja järgmist:

                                                            1)

                                                            teostab asjaomase rakendust hostiva elektroonilise lennudokumentatsiooni seadme kasutamise ning elektroonilise lennudokumentatsiooni rakenduse ja sellega seotud funktsioonide riskihindamise, mille raames selgitatakse välja seonduvad riskid ning tagatakse nende nõuetekohane juhtimine ja maandamine; riskihindamisel hinnatakse asjaomase elektroonilise lennudokumentatsiooni seadme ning elektroonilise lennudokumentatsiooni rakenduse inimese ja masina vahelise kasutajaliidesega seotud riske; ning

                                                            2)

                                                            kehtestab elektroonilise lennudokumentatsiooni haldamise süsteemi, sh elektroonilise lennudokumentatsiooni seadme ja elektroonilise lennudokumentatsiooni rakenduse haldamise ning kasutamise menetlused ja koolitusnõuded.“;

                                    b)

                                    punkti NCC.OP.200 alapunkt b asendatakse järgmisega:

                                                „b)

                                                Olenemata alapunktist a võib neid olukordi jäljendada komisjoni määruse (EL) nr 1178/2011 artiklis 10a osutatud koolitusorganisatsiooni korraldatavatel õppelendudel, kui pardal viibivad piloodiõpilased.“;

                        7)

                        VII lisa muudetakse järgmiselt:

                                    a)

                                    punkt NCO.GEN.102 jäetakse välja;

                                    b)

                                    punkti NCO.GEN.103 alapunkt a asendatakse järgmisega:

                                                „a)

                                                need algavad ja lõpevad samal lennuväljal või samas käitamiskohas;“;

                                    c)

                                    punkti NCO.GEN.105 alapunkti a alapunkti 4 alapunkt iii asendatakse järgmisega:

                                                „iii)

                                                õhusõidukisse on paigaldatud kõnealuse lennu sooritamiseks vajalikud mõõteriistad ja seadmed ning need on töökorras, välja arvatud juhul, kui punktide NCO.IDE.A.105 või NCO.IDE.H.105 kohase miinimumvarustuse loetelu (MEL) või samaväärse dokumendi järgi on lubatud käitamine mittetöötavate seadmetega;“;

                                    d)

                                    punkt NCO.GEN.125 asendatakse järgmisega:
                                    „NCO.GEN.125 Kaasaskantavad elektroonikaseadmed

                                    Õhusõiduki kapten ei luba ühelgi õhusõiduki pardal viibival isikul kasutada kaasaskantavaid elektroonikaseadmeid (PED), sh elektroonilist lennudokumentatsiooni, mis võivad ebasoodsalt mõjutada õhusõiduki süsteemide ja seadmete tööd või lennumeeskonna liikme suutlikkust õhusõidukit käitada.“;

                                    e)

                                    punkti NCO.GEN.135 alapunkt c jäetakse välja;

                                    f)

                                    punkti NCO.OP.120 pealkiri asendatakse järgmisega:
                                    „NCO.OP.120 Müravähendusprotseduurid – lennukid ja kopterid“;

                                    g)

                                    punkt NCO.OP.156 jäetakse välja;

                                    h)

                                    punkti NCO.OP.180 alapunkt b asendatakse järgmisega:

                                                „b)

                                                Olenemata alapunktist a võib neid olukordi jäljendada komisjoni määruse (EL) nr 1178/2011 artiklis 10a osutatud koolitusorganisatsiooni korraldatavatel õppelendudel, kui pardal viibivad piloodiõpilased.“;

                                    i)

                                    punkti NCO.POL.105 alapunkt b asendatakse järgmisega:

                                                „b)

                                                Kaalumise peab korraldama õhusõiduki tootja või sertifitseeritud hooldusorganisatsioon.“;

                                    j)

                                    punkti NCO.IDE.A.160 alapunkt a asendatakse järgmisega:

                                                „a)

                                                Lennukites, välja arvatud ELA1 õhusõidukid, peab olema vähemalt üks käsitulekustuti:

                                                            1)

                                                            kabiinis ning

                                                            2)

                                                            igas kabiinist eraldatud reisijatesalongis, välja arvatud juhul, kui meeskonnaliikmetel on pääs kabiinist otse salongi.“;

                                    k)

                                    D-alajao 3. jaotis jäetakse välja;

                        8)

                        VIII lisa muudetakse järgmiselt:

                                    a)

                                    punkti SPO.GEN.005 alapunkti c alapunkt 2 asendatakse järgmisega:

                                                „2)

                                                langevarjuhüpped, purilennuki pukseerimine lennukiga või vigurlennud, mida käitab määruse (EL) nr 1178/2011 artiklis 10a osutatud koolitusorganisatsioon, mille peamine tegevuskoht asub liikmesriigis, või lennuspordi või harrastuslennunduse edendamiseks loodud organisatsioon, tingimusel et organisatsioon käitab õhusõidukit omandiõiguse või kuivrendilepingu alusel, et lennust ei saada organisatsioonist väljaspool jagatavat kasu ja et juhul, kui lennust võtab osa organisatsiooni mitte kuuluv liige, moodustab selliste lendude käitamine ainult väikese osa organisatsiooni tegevusest.“;

                                    b)

                                    punkt SPO.GEN.102 jäetakse välja;

                                    c)

                                    punkti SPO.GEN.107 alapunkti a alapunkti 4 alapunkt iii asendatakse järgmisega:

                                                „iii)

                                                õhusõidukisse on paigaldatud kõnealuse lennu sooritamiseks vajalikud mõõteriistad ja seadmed ning need on töökorras, välja arvatud juhul, kui punktides SPO.IDE.A.105 või SPO.IDE.H.105 nõutud miinimumvarustuse loetelu (MEL) või samaväärse dokumendi järgi on lubatud käitamine mittetöötavate seadmetega;“;

                                    d)

                                    lisatakse punkt SPO.GEN.131:
                                    „SPO.GEN.131 Elektroonilise lennudokumentatsiooni kasutamine

                                                a)

                                                Kui õhusõiduki pardal kasutatakse elektroonilist lennudokumentatsiooni, tagab käitaja, et see ei mõjuta ebasoodsalt õhusõiduki süsteemide ja seadmete tööd ega lennumeeskonna liikme suutlikkust õhusõidukit käitada.

                                                b)

                                                Enne B-tüüpi elektroonilise lennudokumentatsiooni rakenduse kasutamist teeb ettevõtja järgmist:

                                                            1)

                                                            teostab rakendust hostiva elektroonilise lennudokumentatsiooni seadme kasutamise ning asjaomase elektroonilise lennudokumentatsiooni rakenduse ja sellega seotud funktsioonide riskihindamise, mille raames selgitatakse välja seonduvad riskid ning tagatakse nende nõuetekohane maandamine; riskihindamisel hinnatakse asjaomase elektroonilise lennudokumentatsiooni seadme ning elektroonilise lennudokumentatsiooni rakenduse inimese ja masina vahelise kasutajaliidesega seotud riske ning

                                                            2)

                                                            kehtestab elektroonilise lennudokumentatsiooni haldamise süsteemi, sh elektroonilise lennudokumentatsiooni seadme ja elektroonilise lennudokumentatsiooni rakenduse haldamise ning kasutamise menetlused ja koolitusnõuded.“;

                                    e)

                                    punkti SPO.GEN.140 alapunkt c jäetakse välja;

                                    f)

                                    punkti SPO.POL.105 alapunkt b asendatakse järgmisega:

                                                „b)

                                                Kaalumise peab korraldama õhusõiduki tootja või sertifitseeritud hooldusorganisatsioon.“;

                                    g)

                                    punkti SPO.IDE.A.180 alapunkt a asendatakse järgmisega:

                                                „a)

                                                Lennukites, välja arvatud ELA1 õhusõidukid, peab olema vähemalt üks käsitulekustuti:

                                                            1)

                                                            kabiinis ning

                                                            2)

                                                            igas kabiinist eraldatud salongis, välja arvatud juhul, kui lennumeeskonna liikmetel on pääs kabiinist otse salongi.“;

                                    h)

                                    D-alajao 3. jaotis jäetakse välja.

               (*1)  Komisjoni 13. märtsi 2018. aasta määrus (EL) 2018/395, milles sätestatakse üksikasjalikud eeskirjad õhupallilendude suhtes vastavalt Euroopa Parlamendi ja nõukogu määrusele (EÜ) nr 216/2008 (ELT L 71, 14.3.2018, lk 10).

               (*2)  Komisjoni 14. detsembri 2018. aasta rakendusmäärus (EL) 2018/1976, milles sätestatakse üksikasjalikud eeskirjad purilennukilendude suhtes vastavalt Euroopa Parlamendi ja nõukogu määrusele (EL) 2018/1139 (ELT L 326, 20.12.2018, lk 64).“;“


title: Nõukogu rakendusmäärus (EL) 2019/85, 21. jaanuar 2019, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias

text:
                  21.1.2019

                  ET

                  Euroopa Liidu Teataja

                  LI 18/4

         NÕUKOGU RAKENDUSMÄÄRUS (EL) 2019/85,
         21. jaanuar 2019,
         millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 18. jaanuari 2012. aasta määrust (EL) nr 36/2012, mis käsitleb piiravaid meetmeid seoses olukorraga Süürias ja millega tunnistatakse kehtetuks määrus (EL) nr 442/2011 (1), eriti selle artikli 32 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 18. jaanuaril 2012 vastu määruse (EL) nr 36/2012.

                     (2)

                     Pidades silmas asjaolu, et prominentsed ärimehed teenivad suurt kasumit tänu oma sidemetele režiimiga ja aitavad omakorda režiimi rahastada, sealhulgas ühisettevõtete kaudu, mille teatud prominentsed ärimehed ja üksused on loonud koos riigi poolt toetatud äriühingutega sundvõõrandatud maa arendamiseks, ning et nimetatud ärimehed ja üksused toetavad Assadi režiimi ja saavad sellest kasu, sealhulgas sundvõõrandatud omandi kasutamisega.

                     (3)

                     Lisaks sellele takistab Süüria konflikti eest põgenenud isikutemaa sundvõõrandamine Assadi režiimi poolt nende isikute tagasipöördumist koju.

                     (4)

                     Üksteist füüsilist isikut ja viis üksust tuleks lisada määruse (EL) nr 36/2012 II lisas esitatud loetellu füüsiliste ja juriidiliste isikute, üksuste ja asutuste kohta, kelle suhtes kohaldatakse piiravaid meetmeid.

                     (5)

                     Määruse (EL) nr 36/2012 II lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) nr 36/2012 II lisa muudetakse vastavalt käesoleva määruse lisale.

            Artikkel 2
            Käesolev määrus jõustub selle Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. jaanuar 2019

                  Nõukogu nimel

                  eesistuja

               F. MOGHERINI

            (1)  ELT L 16, 19.1.2012, lk 1.

            LISA

               1.
               Järgmised isikud lisatakse määruse (EL) nr 36/2012 II lisa A osas („Isikud“) esitatud loetellu.

                           Nimi

                           Tuvastamisandmed

                           Põhjendus

                           Loetellu kandmise kuupäev

                           „264.

                           Anas Talas
                           (teise nimega ; Anas Talous/ Tals/Tuls/Tlass)

                           Sugu: mees.
                           Ametikoht: Talas Groupi juht.
                           Sünniaeg: 25. märts 1971.
                           Kodakondsus: Süüria.

                           Süürias tegutsev juhtiv ärimees, kelle huvid ja tegevused ulatuvad mitmesse Süüria majandussektorisse. Oma äritegevuse ja investeeringute tõttu saab Anas Talas samuti kasu Süüria režiimist ja/või toetab seda. 2018. aastal asutas Talas Group Anas Talase juhtimisel Damascus Cham Holdinguga 23 miljardi Süüria naela suuruse ühisettevõtte režiimi poolt toetatud luksuskinnisvara- ja kaubandusrajatise Marota City ehitamiseks.

                           21.1.2019

                           265.

                           Nazir Ahmad JamalEddine
                           (teise nimega ; Nazir Ahmad, Mohammed JamalEddine)

                           Sugu: mees.
                           Ametikoht: Apex Development and Projects LLC kaasasutaja ja enamusaktsionär ning A'ayan Company for Projects and Equipment asutaja.
                           Sünniaeg: 1962.
                           Kodakondsus: Süüria.

                           Süürias tegutsev juhtiv ärimees, kes on teinud märkimisväärseid investeeringuid ehitustööstusse ning kellel on sealhulgas kontroll 90 % Apex Development and Projects LLC (mis on ühinenud 34,8 miljoni USA dollari suuruse ühisettevõttega režiimi poolt toetatud luksuskinnisvara- ja kaubandusrajatise Marota City ehitamiseks) aktsiate üle. Oma osalemise tõttu Marota City arendamises saab Nazir Ahmad JamalEddine kasu Süüria režiimist ja/või toetab seda.

                           21.1.2019

                           266.

                           Mazin Al-Tarazi
                           (teise nimega ; Mazen al-Tarazi)

                           Sugu: mees.
                           Ametikoht: ärimees.
                           Sünniaeg: september 1962.
                           Kodakondsus: Süüria.

                           Süürias tegutsev juhtiv ärimees, kes on teinud märkimisväärseid investeeringuid ehitus- ja lennundussektorisse. Oma investeeringute ja tegevuse tõttu saab Mazin Al-Tarazi kasu Süüria režiimist ja/või toetab seda. Nimelt sõlmis Al-Tarazi Damascus Cham Holdingsiga tehingu, et investeerida 320 miljonit USA dollarit režiimi poolt toetatud luksuskinnisvara- ja kaubandusrajatise Marota City ehitamiseks, samuti sai ta litsentsi eralennufirma opereerimiseks Süürias.

                           21.1.2019

                           267.

                           Samer Foz
                           (teise nimega Samir () Foz () / Fawz; Samer Zuhair Foz)

                           Sugu: mees.
                           Ametikoht: Aman Groupi tegevjuht.
                           Sünniaeg: mai 1973.
                           Sünnikoht: Latakia, Süüria.
                           Kodakondsus: Süüria, Türgi.
                           Muu teave:
                           Aman Groupi tegevjuht. Tütarettevõtted: Foz for Trading, Al-Mohaimen for Transportation & Contracting. Aman Group on erasektori partner ettevõtete Aman Damascus JSC ja Damascus Cham Holding vahelises ühisettevõttes, kus Foz on eraisikust aktsionär. Emmar Industries on ettevõtete Aman Group ja Hamisho Group vaheline ühisettevõte, mille juhiks on Foz ning kellele kuuluvad selle ettevõtte enamusaktsiad.

                           Süürias tegutsev juhtiv ärimees, kelle huvid ja tegevused ulatuvad mitmesse Süüria majandussektorisse, sealhulgas on ta kaasatud režiimi poolt toetatud ühisettevõttesse, mis osaleb luksuskinnisvara- ja kaubandusprojekti Marota City arendamises. Samer Foz pakub režiimile rahalist toetust ja muud abi, sealhulgas Military Security Shield Forces rahastamiseks Süürias, ning teraviljakaubandusega seotud tehinguid. Samuti saab ta tänu sidemetele režiimiga nisukaubanduse ning ehitusprojektide kaudu rahalist kasu oma juurdepääsu tõttu ärivõimalustele.

                           21.1.2019

                           268.

                           Khaldoun Al-Zoubi
                           (teise nimega Khaldoon al-Zu'bi; Khaldoun Zubi)

                           Sugu: mees.
                           Ametikoht: Aman Holdingu (teise nimega Aman Group) juhi asetäitja.
                           Sünniaeg: 1979.
                           Kodakondsus: Süüria.

                           Süürias tegutsev juhtiv ärimees, kelle huvid ja tegevused ulatuvad mitmesse Süüria majandussektorisse, sealhulgas on ta Aman Holdingu juhi asetäitja ning Fly Aman airline'i enamusaktsionär. Oma tegevusala tõttu on ta seotud Samer Foziga. Aman Holding on esindatud režiimi poolt toetatud luksuskinnisvara- ja kaubandusrajatise Marota City ehitamises osaleva ühisettevõtte „Aman Damascuse“ nõukogus ning tal on selles enamusosalus. Aman Holdingu juhi asetäitja ametikoha tõttu saab Al-Zoubi kasu režiimist ja/või toetab seda.

                           21.1.2019

                           269.

                           Hussam Al-Qatirji
                           (teise nimega Hussam/Hossam Ahmed/Mohammed/Muhammad al-Katerji )

                           Sugu: mees.
                           Ametikoht: Katerji Group (teise nimega al-Qatirji Company / Qatirji Company / Khatirji Group / Katerji International Group) tegevjuht.
                           Sünniaeg: 1982.
                           Sünnikoht: Ar-Raqqah, Süüria.
                           Kodakondsus: Süüria.

                           Süürias tegutsev juhtiv ärimees, kes on samuti Aleppo parlamendi liige. Al-Qatirji toetab režiimi ja saab sellest kasu, võimaldades ja ära kasutades režiimiga sõlmitud nafta ja nisuga seotud äritehinguid.

                           21.1.2019

                           270.

                           Bashar Mohammad Assi

                           Sugu: mees.
                           Ametikoht: „Aman Damascuse“ direktorite nõukogu esimees Fly Aman Limited Liability airline'i asutajapartner.
                           Sünniaeg: 1977.
                           Kodakondsus: Süüria.

                           Süürias tegutsev juhtiv ärimees, kelle huvid ja tegevused ulatuvad mitmesse Süüria majandussektorisse, sealhulgas on ta Fly Aman airline'i asutajapartner ning „Aman Damascuse“ (ühisettevõtte, mis osaleb režiimi poolt toetatud luksuskinnisvara- ja kaubandusprojekti Marota City arendamises) direktorite nõukogu esimees. „Aman Damascuse“ direktorite nõukogu esimehe ametikohal saab Assi kasu Süüria režiimist ja/või toetab seda.

                           21.1.2019

                           271.

                           Khaled al-Zubaidi
                           (teise nimega (Mohammed) Khaled/Khalid (Bassam) (al-) Zubaidi/Zubedi )

                           Sugu: mees.
                           Ametikoht: Zubaidi and Qalei LLC kaasomanik, Agar Investment Company direktor, Al Zubaidi company ning Al Zubaidi & Al Taweet Contracting Company tegevjuht, Zubaidi Development Company direktor ja omanik ning Enjaz Investment Company kaasomanik.
                           Kodakondsus: Süüria.

                           Süürias tegutsev juhtiv ärimees, kes on teinud märkimisväärseid investeeringud ehitustööstusse ning kellel on sealhulgas 50 % osalus ettevõttes Zubaidi and Qalei LLC, mis tegeleb luksusturismilinnaku Grand Towni ehitamisega ning millega režiim on sõlminud 45-ks aastaks kokkuleppe, saades vastutasuks 19-21 % ettevõtte tuludest. Oma tegevusala tõttu on ta seotud Nader Qaleiga. Oma äritegevuse tõttu, eelkõige oma osalemise tõttu Grand Towni väljaarendamises saab Khaled al-Zubaidi kasu Süüria režiimist ja/või toetab seda.

                           21.1.2019

                           272.

                           Hayan Mohammad Nazem Qaddour
                           (teise nimega Hayyan Kaddour bin Mohammed Nazem)

                           Sugu: mees.
                           Nimi: Hayan Mohammed Nazem Qaddour.
                           Ametikoht: Exceed Development and Investment Company põhiaktsionär.
                           Sünniaeg: 1970.
                           Kodakondsus: Süüria.

                           Süürias tegutsev juhtiv ärimees, kellele kuulub 67 % ettevõtte Exceed Development and Investment (mis on ühinenud 17,7 miljoni USA dollari suuruse ühisettevõttega režiimi poolt toetatud luksuskinnisvara- ja kaubandusrajatise Marota City ehitamiseks) aktsiatest. Oma osalemise tõttu Marota City arendamises saab Hayan Mohammad Nazem Qaddour kasu Süüria režiimist ja/või toetab seda.

                           21.1.2019

                           273.

                           Maen Rizk Allah Haykal
                           (teise nimega Heikal Bin Rizkallah)

                           Sugu: mees.
                           Ametikoht: Exceed Development and Investment Company vähemusaktsionär.
                           Kodakondsus: Süüria.

                           Süürias tegutsev juhtiv ärimees, kellele kuulub 33 % ettevõtte Exceed Development and Investment (mis on ühinenud 17,7 miljoni USA dollari suuruse ühisettevõttega režiimi poolt toetatud luksuskinnisvara- ja kaubandusrajatise Marota City ehitamiseks) aktsiatest. Oma osalemise tõttu Marota City arendamises saab Maen Rizk Allah Haykal kasu Süüria režiimist ja/või toetab seda.

                           21.1.2019

                           274.

                           Nader Qalei
                           (teise nimega Kalai, Kalei)

                           Sugu: mees.
                           Nimi: Nader Kalai.
                           Sünniaeg: 9.7.1965.
                           Sünnikoht: Damaskus.
                           Kodakondsus: Süüria.
                           Passi nr (sealhulgas dokumendi välja andnud riik ning väljaandmise kuupäev ja koht): Süüria Araabia Vabariik, N 010170320, väljaandmise number: 002-15-L062672, väljaandmise kuupäev: 24.5.2015, kehtivusaja lõppkuupäev: 23.5.2021.
                           Isikutunnistuse nr: Süüria Araabia Vabariik, 010-40036453.
                           Ametikoht: Castle Investment Holdingu enamusaktsionär, Zubaidi and Qalei LLC kaasomanik, Kalai Industries Managementi esimees.
                           Loetellu kantud isikute sugulased/äripartnerid või partnerid/sidemed: Khaled al-Zubaidi.
                           Aadress:
                           Young Avenue, Halifax, Canada.

                           Süürias tegutsev juhtiv ärimees, kes on teinud märkimisväärseid investeeringuid ehitustööstusse ning kellel on sealhulgas 50 % osalus ettevõttes Zubaidi and Qalei LLC, mis tegeleb luksusturismilinnaku Grand Town ehitamisega ning millega režiim on sõlminud 45-ks aastaks kokkuleppe, saades vastutasuks 19-21 % ettevõtte tuludest. Oma tegevusala tõttu on ta seotud Khaled al-Zubaidiga. Oma äritegevuse tõttu, eelkõige oma osalemise tõttu Grand Towni arendamises saab Nader Qalei kasu Süüria režiimist ja/või toetab seda.

                           21.1.2019“

               2.
               Järgmised üksused lisatakse määruse (EL) nr 36/2012 II lisa B osas („Üksused“) esitatud loetellu.

                           Nimi

                           Tuvastamisandmed

                           Põhjendus

                           Loetellu kandmise kuupäev

                           „72.

                           Rawafed Damascus Private Joint Stock Company
                           (teise nimega Rawafed/Rawafid/ Rawafed (Tributary)  Damascus Private Joint Stock Company)

                           Aadress: Damaskus, Süüria.

                           Rawafed Damascus Private Joint Stock Company on ettevõtete Damascus Cham Holdings, Ramak Development and Humanitarian Projects, Al-Ammar LLC, Timeet Trading LLC (samuti Ultimate Trading Co. Ltd) ning Wings Private JSC vaheline 48,3 miljoni USA dollari suurune ühisettevõte. Rawafed toetab ja/või saab kasu Süüria režiimist, sealhulgas oma osalemise tõttu režiimi poolt toetatud luksusprojekti Marota City arendamises.

                           21.1.2019

                           73.

                           Aman Damascus Joint Stock Company
                           (teise nimega Aman Damascus JSC)

                           Aadress: Damaskus, Süüria.

                           Aman Damascus Joint Stock Company on ettevõtete Damascus Cham Holdings ja Aman Group vaheline 18,9 miljoni USA dollari suurune ühisettevõte. Oma osalemise tõttu režiimi poolt toetatud luksusprojekti Marota City arendamises toetab Aman Damascus Süüria režiimi ja/või saab sellest kasu.

                           21.1.2019

                           74.

                           Bunyan Damascus Private Joint Stock Company
                           (teise nimega Bunyan Damascus Private JSC)

                           Aadress: Damaskus, Süüria.

                           Bunyan Damascus Private Joint Stock Company on ettevõtete Damascus Cham Holdings ja Apex Development and Projects LLC ning Tamayoz LLC vaheline 34,8 miljoni USA dollari suurune ühisettevõte. Oma osalemise tõttu režiimi poolt toetatud luksusprojekti Marota City arendamises toetab Bunyan Damascus Private Joint Stock Company Süüria režiimi ja/või saab sellest kasu.

                           21.1.2019

                           75.

                           Mirza

                           Aadress: Damaskus, Süüria.

                           Mirza on ettevõtete Damascus Cham Holding ja Talas Group vaheline 52,7 miljoni USA dollari suurune ühisettevõte. Oma osalemise tõttu režiimi poolt toetatud luksusprojekti Marota City arendamises toetab Mirza Süüria režiimi ja/või saab sellest kasu.

                           21.1.2019

                           76.

                           Developers Private Joint Stock Company
                           (teise nimega Developers Private JSC)

                           Aadress: Damaskus, Süüria.

                           Developers Private Joint Stock Company on ettevõtete Damascus Cham Holdings ja Exceed Development and Investment vaheline 17,7 miljoni USA dollari suurune ühisettevõte. Oma osalemise tõttu režiimi poolt toetatud luksusprojekti Marota City arendamises toetab Developers Private Joint Stock Company Süüria režiimi ja/või saab sellest kasu.

                           21.1.2019“


title: Komisjoni rakendusmäärus (EL) 2019/99, 22. jaanuar 2019, millega lõpetatakse muudatuste arvessevõtmist käsitlev kordusuurimine Indiast pärit keragrafiitmalmist (kõrgtugevast malmist) torude impordi suhtes ilma kehtivaid meetmeid muutmata

text:
                  23.1.2019

                  ET

                  Euroopa Liidu Teataja

                  L 20/3

         KOMISJONI RAKENDUSMÄÄRUS (EL) 2019/99,
         22. jaanuar 2019,
         millega lõpetatakse muudatuste arvessevõtmist käsitlev kordusuurimine Indiast pärit keragrafiitmalmist (kõrgtugevast malmist) torude impordi suhtes ilma kehtivaid meetmeid muutmata
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artiklit 9 lõiget 2 ja artiklit 12,
         ning arvestades järgmist:
         1.   MENETLUS

         1.1.   Kehtivad meetmed

                     (1)

                     Praegu kehtiv meede on lõplik dumpinguvastane tollimaks, mis kehtestati komisjoni rakendusmäärusega (EL) 2016/388 (2) (millega kehtestatakse lõplik dumpinguvastane tollimaks Indiast pärit keragrafiitmalmist (kõrgtugevast malmist) torude impordi suhtes), nagu seda on muudetud rakendusmäärusega (EL) 2016/1369 (3).

                     (2)

                     Vaatlusaluse toote suhtes kohaldatakse ka lõplikku tasakaalustavat tollimaksu, mis kehtestati komisjoni rakendusmäärusega (EL) 2016/387 (4). Kõnealune tasakaalustav tollimaks ei ole siiski käesoleva kordusuurimise teema.

               1.2.   Muudatuste arvessevõtmist käsitleva kordusuurimise algatamise taotlus

                     (3)

                     Komisjon sai taotluse muudatuste arvessevõtmist käsitleva kordusuurimise algatamiseks kehtivate dumpinguvastaste meetmete suhtes alusmääruse artikli 12 alusel.

                     (4)

                     Taotluse esitasid 16. märtsil 2018 neli liidu tootjat Saint-Gobain PAM, Saint-Gobain PAM Deutschland GmbH, Saint-Gobain PAM España S.A. ja Duktus (Production) GmbH („taotluse esitaja“), kelle toodang moodustab üle 90 % keragrafiitmalmist (kõrgtugevast malmist) torude kogutoodangust liidus.

                     (5)

                     Taotluse esitaja on esitanud piisavalt tõendeid dumpinguvastase uurimise taasalustamiseks. Taotluse esitaja väitel on edasimüügihinnad sõltumatutele klientidele liidus pärast esialgset uurimisperioodi ja dumpinguvastase tollimaksu kehtestamist vähenenud ning see on takistanud kehtivate meetmete kavandatud parandava mõju avaldumist. Taotluses esitatud tõendid näitasid, et edasimüügihinna alanemist ei saa põhjendada muude selliste teguritega nagu tooraine hinna muutus.

               1.3.   Dumpinguvastase uurimise taasalustamine

                     (6)

                     30. aprillil 2018 andis komisjon Euroopa Liidu Teatajas avaldatud teates (5) (edaspidi „taasalustamisteade“) teada dumpinguvastase uurimise taasalustamisest.

                     (7)

                     Kordusuurimine hõlmas 14,1 % dumpinguvastast tollimaksu, mis kehtestati äriühingu Jindal Saw Limited (edaspidi „Jindal“) ja sellega seotud äriühingute suhtes ning kõigi teiste äriühingute suhtes, nagu on sätestatud rakendusmääruse (EL) 2016/388 artiklis 1.

               1.4.   Huvitatud isikud

                     (8)

                     Taasalustamisteates kutsus komisjon huvitatud isikuid kordusuurimises osalemiseks komisjoniga ühendust võtma. Lisaks teavitas komisjon isiklikult taotluse esitajat, eksportivaid tootjaid, teadaolevalt asjaga seotud importijaid ja asjaomase riigi ametiasutusi muudatuste arvessevõtmist käsitleva kordusuurimise algatamisest ning kutsus neid selles osalema.

                     (9)

                     Huvitatud isikutele anti võimalus teha oma seisukohad kirjalikult teatavaks ning taotleda komisjonilt ja/või kaubandusmenetluses ärakuulamise eest vastutavalt ametnikult enda ärakuulamist. Jindal taotles ärakuulamist, mida komisjon ka võimaldas.

               1.5.   Eksportivate tootjate kordusuurimine

                     (10)

                     Komisjon saatis küsimustiku Jindalile ja sellega seotud äriühingutele ning kutsus teisi eksportivaid tootjaid endast teada andma 15 päeva jooksul pärast taasalustamisteate avaldamist.

                     (11)

                     Üks India eksportiv tootja, Electrosteel Castings Limited, andis endast tähtaja jooksul teada, kuid seda äriühingut kordusuurimisse ei kaasatud, kuna kõnealuse äriühingu suhtes ei kohaldata rakendusmääruse (EL) 2016/388 artikliga 1 kehtestatud lõplikku dumpinguvastast tollimaksu.

                     (12)

                     Kaks teist India eksportivat tootjat, Electrotherm (India) Ltd ja Tata Metaliks Limited, andsid endast teada pärast tähtaja möödumist. Nende äriühingute suhtes kohaldatakse vastavalt rakendusmääruse (EL) 2016/388 artiklile 1 kõigi teiste äriühingute suhtes kohaldatavat individuaalse dumpinguvastase tollimaksu määra, mis Jindali puhul kehtestati esialgse uurimise käigus 14,1 % tasemel. Kummagi äriühingu müük liitu oli muudatuste arvessevõtmist käsitleva kordusuurimise perioodil väga väike. Arvestades asjaolu, et need äriühingud andsid endast teada liiga hilja, ei saatnud komisjon neile küsimustikku.

               1.6.   Sõltumatute importijate valimi moodustamine

                     (13)

                     Selleks et otsustada, kas valimi moodustamine on vajalik, ja moodustada vajaduse korral valim, palus komisjon sõltumatutel importijatel esitada taasalustamisteates nimetatud teave. Keegi endast teada ei andnud.

               1.7.   Vastused küsimustikule

                     (14)

                     Komisjon saatis Jindalile küsimustiku, millele äriühing ka vastas.

               1.8.   Kontrollkäigud

                     (15)

                     Komisjon kogus ja kontrollis kõiki andmeid, mida ta asjaomase kordusuurimise raames vajalikuks pidas. Alusmääruse artikli 16 kohane kontrollkäik tehti järgmise äriühingu valdustesse: Jindal Saw Italia SpA, Trieste, Itaalia (edaspidi „Jindal Itaalia“). Jindal Itaalia on ainus Jindaliga seotud äriühing liidus (vt punkt 3.1).

               1.9.   Avalikustamine

                     (16)

                     Komisjon saatis 24. oktoobril 2018 kõigile huvitatud isikutele teabe avalikustamise dokumendi, mis sisaldas olulisi asjaolusid ja kaalutlusi, mille põhjal komisjon tegi ettepaneku kordusuurimise lõpetamiseks. Huvitatud isikutele teatati ajavahemik, mille jooksul nad võivad avalikustamise kohta märkusi esitada. Avalikustamisdokumendile vastas kaks üksust, taotluse esitaja ja Jindal. Taotluse esitaja taotles ärakuulamist, mida komisjon ka võimaldas. Huvitatud isikute märkused vaadati läbi ja neid võeti arvesse, kui see oli asjakohane.

               1.10.   Muudatuste arvessevõtmist käsitleva kordusuurimisega hõlmatud ajavahemikud

                     (17)

                     Muudatuste arvessevõtmist käsitlev kordusuurimine toimus ajavahemikul 1. aprillist 2017 kuni 31. märtsini 2018. Vaatlusalune ajavahemik oli 1. aprillist 2016 kuni 31. märtsini 2018. Esialgne uurimine toimus ajavahemikul 1. oktoobrist 2013 kuni 30. septembrini 2014.

               2.   VAATLUSALUNE TOODE

                     (18)

                     Vaatlusaluseks tooteks on Indiast pärit keragrafiitmalmist (kõrgtugevast malmist) torud, välja arvatud keragrafiitmalmist torud, millel puudub sisemine ja väline kattekiht („katmata torud“), mis praegu kuuluvad CN-koodide ex 7303 00 10 ja ex 7303 00 90 (TARICi koodid 7303001010, 7303009010) alla (edaspidi „vaatlusalune toode“).

               3.   TÄHELEPANEKUD

                     (19)

                     Alusmääruse artikli 12 kohase muudatuste arvessevõtmist käsitleva kordusuurimise eesmärk on teha kindlaks, kas ekspordihinnad on langenud või kas pärast esialgsete meetmete kehtestamist on asjaomase toote edasimüügihinnad või hilisemad müügihinnad liidus muutunud ebapiisavalt või üldse mitte. Teise sammuna, kui jõutakse järeldusele, et meede oleks pidanud kõnealuseid hindu mõjutama, tuleb alusmääruse artikli 3 kohaselt eelnevalt kindlaks tehtud kahju kõrvaldamiseks uuesti hinnata ekspordihindu vastavalt alusmääruse artiklile 2 ja arvutada uuesti dumpingumarginaalid, et võtta arvesse ümberhinnatud ekspordihindu.

               3.1.   Muutused Jindali ärimudelis ja liidu müügis

                     (20)

                     Pärast meetmete kehtestamist vähenes Jindali müük liitu ligikaudu 90 % võrreldes esialgse uurimisperioodiga. Jindali müük liitu [alla 2 000 tonni] moodustab nüüd [alla 0,5 %] liidu tarbimisest.

                     (21)

                     Lisaks toimusid pärast esialgset uurimisperioodi muutused Jindali müügistruktuuris. Esialgsel uurimisperioodil oli Jindalil kolm seotud müügiäriühingut vastavalt Ühendkuningriigis, Hispaanias ja Itaalias, kuid kordusuurimise perioodil oli alles jäänud vaid Itaalia seotud äriühing. Jindal Itaalia arvele langeb suur osa Jindali müügist liitu, äriühingu otsese ekspordi maht oli väike.

                     (22)

                     Peale selle müüs Jindal kordusuurimise perioodil vähematele klientidele ([vähem kui pooltele esialgse uurimisperioodiga võrreldes]) vähemates liikmesriikides ([vähem kui pooltes esialgse uurimisperioodiga võrreldes]) kui esialgse uurimise jooksul. Jindal müüs ka palju väiksema arvu tooteliike (toote kontrollnumbrid): [vähem kui pool esialgse uurimisperioodiga võrreldes].

               3.2.   Hinnasuundumuste analüüs

                     (23)

                     Ekspordihindade langemise kindlakstegemisel määras komisjon iga uuritud eksportiva tootja puhul kindlaks ekspordihinna kordusuurimise perioodil ning võrdles neid hindu esialgsel uurimisperioodil kindlaks määratud vastavate ekspordihindadega. Võttes arvesse põhjenduses 21 kirjeldatud väga väikeseid otsese ekspordi müügimahte, ei saanud Jindali otsese ekspordi hinda liitu sõltumatutele klientidele sisuliselt võrrelda. Kuna hindade analüüs peaks põhinema esimesele sõltumatule kliendile pakutaval hinnal ning pidades silmas, et Jindali Hispaanias ja Ühendkuningriigis asuvaid seotud äriühinguid enam ei eksisteeri, võttis komisjon oma analüüsi aluseks üksnes Jindal Itaalia edasimüügihinna esimesele sõltumatu kliendile.

                     (24)

                     Arvestades väga piiratud koguseid ja punktis 3.1 esile toodud muutusi tooteliikides, ei olnud toote kontrollnumbrite võrdlus representatiivne ega saanud seega viia sisuka analüüsini.

                     (25)

                     Indikatiivse analüüsina võrdles komisjon üldist kaalutud keskmist hinda kilogrammi kohta kõikide tooteliikide puhul, mida Jindal Itaalia müüs esimesele sõltumatule kliendile. Leiti, et Jindali edasimüügihind oli kordusuurimise perioodi ja esialgse uurimisperioodi vahel suurenenud keskmiselt [rohkem kui 10 %], kajastades seega [rohkem kui 80 %] dumpinguvastast tollimaksu 14,1 %.

                     (26)

                     Lisaks toimus osa Jindali müügist kordusuurimise perioodil hangetes enne meetmete kehtestamist kindlaks määratud hindade alusel. Ei saa eeldada, et sellise müügi hind oleks muutunud, ning seetõttu on hinnavõrdlus piiratud tähtsusega.

                     (27)

                     Pärast avalikustamist esitas taotluse esitaja mitu väidet. Esiteks väitis taotluse esitaja, et komisjon peaks arvesse võtma kolme välistegurit: tasakaalustava tollimaksu määr 8,7 %, kokkuleppelise tollimaksu määr 3,2 % ning India ruupia ja euro vahetuskurss.

                     (28)

                     Seoses tasakaalustava tollimaksuga märkis taotluse esitaja, et edasimüügihinna tõusu tuleb kõigepealt seostada tasakaalustava tollimaksuga kuni 8,7 % ulatuses. Komisjon märkis, et kordusuurimine piirdub dumpinguvastast tollimaksu mõjutavate väidetavate muudatuste arvessevõtmisega. Igal juhul näitavad käesoleva uurimise järeldused, et Jindal Itaalia tõstis oma hindu üle 2016. aastal kehtestatud tasakaalustava tollimaksu taseme. Seega lükati väide tagasi.

                     (29)

                     Kokkuleppelise tollimaksu osas märkis taotluse esitaja, et vaatlusaluse toote kokkuleppeline tollimaks oli esialgse uurimisperioodi ja kordusuurimisperioodi vahelisel ajal suurenenud 0 %-lt 3,2 %-le. Tõepoolest, üldiste tariifsete soodustuste kategooria S-15a tooteid, mis hõlmavad gruppi 73 kuuluvaid tooteid, sealhulgas vaatlusalust toodet, maksustatakse praegu 3,2 % kokkuleppelise tollimaksumääraga. Taotluse esitaja väitis, et seda muudatust tuleks edasimüügihinna tõusu hindamisel arvesse võtta. Komisjon kinnitas, et huvitatud isikutele avalikustatud analüüsis oli seda tollimaksu juba arvesse võetud. Siiski märkis komisjon, et kui kokkuleppelise tollimaksu suurenemist ei oleks arvesse võetud, oleks täheldatud hinnatõus olnud suurem. Kuna kumbki lähenemisviis ei muudaks hinnatõusu piisavuse kohta tehtud järeldusi, jättis komisjon lahtiseks küsimuse, kas käesoleval juhul tuleks hinnavõrdluse tegemisel arvesse võtta kokkuleppelise tollimaksumäära suurenemist.

                     (30)

                     Vahetuskursi kohta väitis taotluse esitaja, et euro ja India ruupia vahetuskursi muutust tuleks arvesse võtta. Ta väitis, et India ruupia väärtuse suurenemine euroga võrreldes on vähendanud India ekspordihindade konkurentsivõimet. Komisjon leidis, et muutus valuutakurssides võib olla tegur, mida tuleb arvesse võtta olukorras, kus arve esitatakse välisvaluutas. Käesoleval juhul põhines võrdlus siiski edasimüügihinnal, mille kohta esitati arve eurodes nii esialgsel uurimisperioodil kui ka kordusuurimisperioodil, nii et hinnatõusu hindamiseks kasutati sama vääringut. Seetõttu ei olnud mis tahes kohandused seoses India ruupia ja euro vahetuskursi muutustega põhjendatud ning taotlus lükati tagasi.

                     (31)

                     Teiseks väitis taotluse esitaja, et müük hangete raames ei ole mitterepresentatiivne ja seda tuleks arvesse võtta. Komisjon selgitas, et sellist müüki ei jäetud hinnavõrdlusest välja (vt eespool põhjendus 26).

                     (32)

                     Kolmandaks väitis taotluse esitaja, et selleks, et edasimüügihinna muutus oleks märkimisväärne, oleks see pidanud olema vähemalt samaväärne kehtestatud tollimaksu tasemega. Komisjon märkis, et hindamine on juhtumipõhine ja et muudatuste arvessevõtmise õigusliku künnise puhul ei ole oluline mitte see, kas hindade muutumine on märkimisväärne, vaid pigem see, et edasimüügihind ei ole üldse muutunud või on muutunud ebapiisavalt, tühistades seega dumpinguvastase tollimaksu mõju. Käesoleval juhul leidis komisjon, et üle 10 % suurust hinnatõusu ei saa pidada ebapiisavaks.

                     (33)

                     Neljandaks palus taotluse esitaja, et komisjon uuriks tooteid, mida Jindal Itaalia importis Jindali Araabia Ühendemiraatides asuvat tehasest või mõnest muust allikast, mis kinnitaks, et kõnealune import ei olnud pärit Indiast või on muul viisil valesti klassifitseeritud. Komisjon märkis, et see väide viitab pigem väidetavale kõrvalehoidmisele, mis ei ole muudatuste arvessevõtmist käsitleva kordusuurimise teema.

                     (34)

                     Viiendaks väitis taotluse esitaja, et komisjon oleks pidanud lisaks sellele, et võrrelda Jindal Itaalia edasimüügihinda kordusuurimisperioodil ja esialgsel uurimisperioodil, võrdlema Jindal Itaalia edasimüügihinda ka Jindali varasemate Hispaania ja Ühendkuningriigi tütarettevõtjate edasimüügihinnaga esialgsel uurimisperioodil. Taotluse esitaja väitis, et see lähenemisviis oleks õigustatud, sest dumpinguvastane tollimaks on seotud Jindali kogumüügiga.

                     (35)

                     Komisjon leidis, et selline võrdlus ei oleks asjakohane ega annaks sisulisi tulemusi, arvestades eelkõige erinevaid tootevalikuid, tarnetingimusi ja arvete vääringuid. Seega jäädi seisukohale, et Jindal Itaalia müügihindade võrdlus oli ainus asjakohane võrdlusalus. Sellest hoolimata viis komisjon täielikkuse huvides läbi simulatsiooni, kus ta võrdles Jindal Itaalia edasimüügihinda kordusuurimisperioodil kõigi Jindali tütarettevõtjate edasimüügihinnaga esialgsel uurimisperioodil. Kõnealune simulatsioon näitas, et edasimüügi keskmine hind oleks kordusuurimisperioodil esialgse uurimisperioodiga võrreldes veelgi suurenenud ([enam kui 13 %] võrra). Seetõttu oleks selline analüüs vaatamata vähesele asjakohasusele tugevdanud komisjoni järeldust, milleni jõuti käesoleva kordusuurimise käigus.

                     (36)

                     Lõpetuseks esitas taotluse esitaja küsimuse Jindali otsemüügi kohta liitu. Komisjon märkis, et müügi mahtu ei saa pidada oluliseks ([vähem kui 300 tonni]) ja müük toimus enamasti sellistel tarnetingimustel, mis erinesid esialgse uurimise ajal kehtinud tarnetingimustest. Seetõttu ei olnud võimalik asjakohast võrdlust teha. Sellest tulenevalt jäeti kõnealune müük hinnavõrdlusest välja.

               3.3.   Järeldus

                     (37)

                     Pidades silmas piiratud koguseid ja võrreldavuse puudumist, ei saanud komisjon teha Jindali kohta lõplikku ja üksikasjalikku hinnaanalüüsi. Siiski, nagu on märgitud põhjenduses 25, leidis komisjon, et Jindal Itaalia edasimüügihind oli esialgse uurimisperioodiga võrreldes kõrgem ja seetõttu viisid meetmed hindade positiivse muutumiseni sarnaselt asjaomasele tollimaksule. Võttes lisaks arvesse ka mahtude märkimisväärset vähenemist, leidis komisjon, et meetmete mõju ei ole ohustatud.

                     (38)

                     Koostöö puudumise ja teiste kordusuurimisse kaasatud India eksportivate tootjate ebaoluliste müügimahtude tõttu ([vähem kui 0,1 %] liidu tarbimisest) leidis komisjon, et eespool esitatud järeldusi võib kohaldada ka kõigi teiste äriühingute suhtes. Sellega seoses täheldas komisjon, et olemasolevaid statistilisi andmeid kõigi teiste äriühingute kohta ei saanud pidada oluliseks, pidades silmas käesoleva kordusuurimisse kaasatud teiste India eksportivate tootjate väikseid müügimahte ja teabe puudumist müügikanalite kohta. Sellele vaatamata märkis komisjon, et alusmääruse artikli 14 lõike 6 kohaselt impordistatistika andmebaasi kogutud ebaolulise müügimahu hinnaandmed näitasid kõigi teiste äriühingute puhul keskmist hinda, mis sarnanes Jindali keskmisele hinnale.

                     (39)

                     Seepärast on kõnealused meetmed mõjutanud Jindali ja rakendusmääruse (EL) 2016/388 artiklis 1 osutatud kõiki teisi äriühinguid.

                     (40)

                     Neid järeldusi arvesse võttes ei pidanud komisjon vajalikuks jätkata tollimaksu ümberarvutamist.

               4.   AVALIKUSTAMINE JA JÄRELDUS

                     (41)

                     Nagu on märgitud eespool punktis 1.9, teavitas komisjon kõiki huvitatud isikuid olulistest faktidest ja kaalutlustest, mille põhjal ta kavatses teha ettepaneku lõpetada muudatuste arvessevõtmist käsitlev kordusuurimine Märkusi analüüsiti ja võeti arvesse, kui need olid õigustatud.

                     (42)

                     Eespool nimetatud põhjustel jõudis komisjon järeldusele, et muudatuste arvessevõtmist käsitlev kordusuurimine tuleks lõpetada kehtivaid meetmeid muutmata.

                     (43)

                     Käesolev määrus on kooskõlas määruse (EL) 2016/1036 artikli 15 lõike 1 alusel loodud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Muudatuste arvessevõtmist käsitlev kordusuurimine Indiast pärit keragrafiitmalmist (kõrgtugevast malmist) torude impordi suhtes lõpetatakse vastavalt määruse (EL) 2016/1036 artiklile 12 ilma kehtivaid dumpinguvastaseid meetmeid muutmata.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja aluslepingute kohaselt liikmesriikides vahetult kohaldatav.
            Brüssel, 22. jaanuar 2019

                  Komisjoni nimel

                  president

               Jean-Claude JUNCKER

            (1)  ELT L 176, 30.6.2016, lk 21.

            (2)  Komisjoni 17. märtsi 2016. aasta rakendusmäärus (EL) 2016/388, millega kehtestatakse lõplik dumpinguvastane tollimaks Indiast pärit keragrafiitmalmist (kõrgtugevast malmist) torude impordi suhtes (ELT L 73, 18.3.2016, lk 53).

            (3)  Komisjoni 11. augusti 2016. aasta rakendusmäärus (EL) 2016/1369, millega muudetakse rakendusmäärust (EL) 2016/388, millega kehtestatakse lõplik dumpinguvastane tollimaks Indiast pärit keragrafiitmalmist (kõrgtugevast malmist) torude impordi suhtes (ELT L 217, 12.8.2016, lk 4).

            (4)  Komisjoni 17. märtsi 2016. aasta rakendusmäärus (EL) 2016/387, millega kehtestatakse lõplik tasakaalustav tollimaks Indiast pärit keragrafiitmalmist (kõrgtugevast malmist) torude impordi suhtes (ELT L 73, 18.3.2016, lk 1).

            (5)  ELT C 151, 30.4.2018, lk 57.